

**BELÜGYMINISZTÉRIUM**

**Pályázati felhívás**

A Belügyminisztérium Informatikai Helyettes Államtitkárság

Informatikai Főosztály

Implementációs és Programfejlesztést Támogató Osztály

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

**Informatikai ügyintéző (vezető-kormányfőtanácsos)**

álláshely betöltésére

A kormányzati szolgálati jogviszony időtartama:

Határozott idejű, legfeljebb 2022.06.30-ig tartó kormányzati szolgálati jogviszony

***FELADATOK:***

* Informatikai rendszerek fejlesztésének, működésének nyomon követése
* Beszámolók, szakmai jelentések elemzése, véleményezése
* Részvétel informatikai fejlesztések, rendszertervek véleményezésében, kidolgozásában
* Szakmai kapcsolattartás külső és belső szereplőkkel
* Alkalmazott informatikai rendszerekkel szemben támasztott felhasználói és szervezeti igények, illetve problémák felmérése és elemzése, ezt követően alternatív javaslat kidolgozása
* Szerződések, jogszabály-tervezetek, illetve egyéb dokumentumok informatikai szempontú véleményezése
* Folyamatos kapcsolattartás a közigazgatási szervezetekkel, partner cégekkel

***ELVÁRÁSOK:***

* Informatikai/IT területen végzett felsőfokú tanulmányok
* Magas szintű írásbeli és szóbeli kommunikációs készség
* Rendszerszintű gondolkodás, innovációs készség
* Átfogó naprakész hardver/szoftver ismeret
* Átfogó hálózatismeretek
* Átfogó IT rendszerismeretek
* Korszerű IT folyamatainak és működésének ismerete
* MS Excel, Word, Outlook készség szintű használata

***ELŐNYÖK:***

* Államigazgatási ismeretek
* ITIL ismeret
* Angol nyelvből középfokú C típusú nyelvvizsga
* A közigazgatás ismerete, a közigazgatásban szerzett szakmai tapasztalat
* Projektmenedzsmentben, projektek lebonyolításában szerzett szakmai tapasztalat
* 3-5 év szakmai tapasztalat
* Nyílt forráskódú szoftverek általános ismerete

***EGYÉB INFORMÁCIÓK:***

* Foglalkoztatás jellege: teljes munkaidő.
* Jogállás, illetmény és juttatások: A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései az irányadók.
* A kormányzati szolgálati jogviszony időtartama: határozott idejű kormányzati szolgálati jogviszony, mely időtartama: 2020. szeptember 15 – 2022. június 30.
* A munkavégzés helyszíne: 1051 Budapest, József Attila utca 2-4.
* A pályázat benyújtási határideje: 2020. július 31.
* A pályázathoz részletes fényképes magyar nyelvű szakmai önéletrajzot, motivációs levelet, valamint az iskolai végzettséget igazoló bizonyítvány másolatát kell becsatolni (a 3 hónapnál nem régebbi hatósági erkölcsi bizonyítványt legkésőbb az állás betöltésekor kell eredetben bemutatni) és megküldeni az informatika@bm.gov.hu e-mail címre.
* A munkakezdés legkorábbi időpontja: 2020. szeptember 15.
* A pályázatra történő jelentkezéskor kérjük feltüntetni a munkakör azonosítóját.
* A pályázattal kapcsolatban bővebb felvilágosítással Ábrahám Balázs szolgál a

+36-1-999-4366-os telefonszámon, vagy a balazs.abraham@bm.gov.hu e-mail címen.

**A pályázat kiírását engedélyezem:**

 **Dr. Felkai László**

 **Belügyminisztérium**

 **közigazgatási államtitkár**

 **Budapest, 2020. június**